钦定古今图书集成/明伦汇编/氏族典/第081卷 > 吴岳
## 钦定古今图书集成/明伦汇编/氏族典/第081卷 > 吴岳

按《明外史吴岳传》：“岳字汝乔，汶上人。嘉靖十一年进
士。授户部主事，历郎中，督饷宣府。出知庐州府，以忧
去。服除，改保定，历山西副使、浙江参政、湖广按察、山
西右布政使，并以清静得民。迁右佥都御史，巡抚保
定六府，引疾去。久之，以贵州巡抚征。寻进左副都御
史，协理院事。隆庆元年，历吏部左右侍郎，迁南京礼”
部尚书，就改吏部。抑浮薄，杜侥幸。寻改兵部，参赞机
务。未上，给由过家，病卒。诏赠太子太保，谥介肃。岳清
望冠一时，禔躬严整。尚书马森言：“平生见廉节士二
人，岳与谭太初耳。”